钦定古今图书集成/明伦汇编/闺媛典/第292卷 > 皇清二十五 > 顾大成妻魏氏
## 钦定古今图书集成/明伦汇编/闺媛典/第292卷 > 皇清二十五 > 顾大成妻魏氏

按《安州志》：魏氏，顾大成妻。年二十，夫亡，痛哭欲死。翁姑劝曰：“汝虽无子，今伯姒方妊，倘生男可为汝嗣。” 移时，姒果生男，因与为嗣。儿出痘，危甚，氏焚香祷祝，愿以身代。及长，竭力教之读书，遂登春榜。未几夭殁，氏复茕茕独守，历数十年，惟日诵大士真言。年七十馀卒。